Qeqqata

Qeqqata (en groenlandés: Qeqqata Kommunia) ye una municipalidá de Groenlandia. Nacida cola nueva organización alministrativa del país, operativa dende xineru de 2009, abarca lo que yera'l territoriu non incorporáu de Kangerlussuaq amás de dos de les municipalidaes que primero d'esi añu taben incluyíes nel condáu de Kitaa: Maniitsoq y Sisimiut. Esti últimu pueblu ye la sede de les instituciones alministratives del territoriu y el segundu más grande del país (5.460 habitantes en 2010). La municipalidá tien una estensión de 115.500 km² y una población de 9.677 habitantesGreenland in figures. Estadístiques oficiales del gobiernu groenlandés. 

Nel so territoriu, en Kangerlussuaq, alcuéntrase'l mayor aeropuertu del país, anguaño namái d'usu civil dempués que fora utilizáu polos Estaos Xuníos como base aérea militar.

 Xeografía 
La municipalidá llenda, al sur y el este, cola de Sermersooq, y al norte cola de Qaasuitsup. Al oeste llenda coles agües del estrechu de Davis, que separta Groenlandia de la islla canadiana de Baffin.


 Poblaciones y asentamientos 
 Atammik
 Itilleq
 Kangaamiut
 Kangerlussuaq (nome danés: Søndre Strømfjord)
 Maniitsoq (nome danés: Sukkertoppen)
 Napasoq
 Sarfannguit
 Sisimiut (nome danés: Holsteinsborg)

 Referencies 

 Enllaces esternos 
 Páxina web de la municipalidá de Qeqqata 

Categoría:Llocalidaes de Groenlandia